Jos Steven Avery lavastettiin...
ASIANAJAJA
...pitää kysyä, onko Brendaninkin juttu yhtä teatteria.
Se on tärkein kysymys.
Uskovatko hänen valamiehensä, että hän tunnusti rikoksen,
murhan, jota ei tehnyt?
NETFLIX-DOKUMENTTISARJA
12. MARRASKUUTA 1985
Osavaltio pyytää sinua vastaamaan näihin kahteen kysymykseen.
Ensimmäinen: oliko hän siellä?
AVAUSLAUSUNNOT
Ja toinen: auttoiko hän?
ERIKOISSYYTTÄJÄ CALUMETIN PIIRIKUNTA
Oliko hän siellä ja auttoiko hän?
Tulette kuulemaan, ettei mitään epätavallista tapahtunut -
Brendan Dasseyn kuulustelussa 1. maaliskuuta.
Näytämme kaiken alusta loppuun.
Se kestää noin neljä tuntia.
Jotkin yksityiskohdat ovat ikäviä.
Meidän on annettava teille ne tiedot. Meidän on näytettävä koko lausunto.
Teidän työnne on lopussa päättää,
pitääkö lausuntoa uskoa.
Kertaamme lyhyesti, mitä Brendan Dassey kertoi 1. maaliskuuta.
Brendanin version siitä, mitä Teresa Halbachille tapahtui.
Brendan Dasseyn kertomus on välillä hyvin yksityiskohtainen.
Hän lähestyi Steve-setänsä asuntovaunua.
Ennen kuin hän ehti koputtaa ovelle, hän kuuli huutoa.
Brendan näki Teresan kahlittuna sänkyyn käsistään ja jaloistaan.
DASSEY NÄKEE TERESA HALBACHIN (ALASTI)
Hän harrasti Teresa Halbachin kanssa seksiä väkivaltaisesti ja pakottamalla.
Raiskauksen jälkeen Steven Avery kehui sisarenpoikaansa: "Noin se tehdään."
Steven ja Brendan keskustelivat siitä,
pitäisikö heidän tappaa Teresa Halbach ja miten.
Steven Avery puukotti uhria.
Steve-setä antoi veitsen Brendan Dasseylle, joka leikkasi Teresan kurkun.
Todistamme teille asioita, joista yleisö ei tiennyt,
poliisi ei tiennyt -
ja jotka on kertonut nuori mies, joka oli paikalla.
Oliko hän siellä? Ehdottomasti.
Auttoiko hän? Ehdottomasti.
On tärkeä muistaa, kenen oikeudenkäynnistä on kyse.
Kuulette päiväkausia lausuntoja Steven Averystä...
BRENDANIN ASIANAJAJA
...hänen DNA:staan, hänen verestään, jota löytyi Teresan autosta,
hänen autotallistaan löytyneestä luodista,
avaimesta hänen makuuhuoneessaan.
Ette kuule samaa Brendan Dasseystä.
Ei ole DNA:ta. Ei verta.
Ei sylkeä. Ei hikeä.
Ei hiuksia. Ei mitään.
Mikään tiede ei viittaa Brendan Dasseyyn.
Tämä on Brendan Dasseyn oikeudenkäynti, ei Stevenin.
Kyseessä on 16-vuotias koulupoika,
jolla on keskivertoa alhaisempi käsityskyky -
ja neljäsluokkalaisen lukutaidot. Hän on ujo, sulkeutunut,
sosiaalisesti sopeutumaton lapsi, johon on helppo vaikuttaa.
Näette Brendanin tapaavan kaksi koulutettua, älykästä,
aikuista poliisia.
Joskus he ovat tuttavallisia saadakseen haluamansa vastauksen.
Joskus he vetäytyvät Brendanin luota, kun hän ei vastaa toivotulla tavalla.
Hän on kuin koiranpentu.
Kun hän tekee sen, mitä pyydetään, häntä silitetään ja hän saa herkun.
"Hyvää työtä, Brendan. Hyvä poika."
Mutta kun he eivät saa haluamaansa: "Me lähdemme, Brendan.
Kunnes kerrot, mitä haluamme kuulla."
Kun videoita katsoo tarkasti, niistä selviää, mitä ne ovat.
Ne ovat täyttä soopaa.
Rakastan sinua, Brendan!
Kuulette ensimmäisen lausunnon poliisilta,
joka oli Marinettessa ja puhui Brendanin kanssa -
4. - 10. marraskuuta välisenä aikana.
He puhuivat hänelle kaksi kertaa, joten lausuntoja on kaksi.
Yksi oli kirjallinen, toinen nauhoitettu.
6.11. - 1. PÄIVÄ TERESAN AUTON LÖYDYTTYÄ
Näitkö tätä tyttöä maanantaina?
-Olin koulussa. -Okei. Tultuasi kotiin.
Olitko nähnyt tätä tyttöä aiemmin?
Kuulin siitä torstaina, sillä äitini soitti minulle -
ja käski minun katsoa kanavaa 11.
-Vai niin. -Hän oli kadonnut.
Noustuasi koulubussista joku seisoi pellolla -
ottamassa kuvia pakettiautosta. Muistatko sen?
Bussikuski muistaa sen, ja muut koulubussissa muistavat -
valokuvaajatytön. Muistatko sinä?
En katsonut... En katsonut pellolle.
Vastaus on joko kyllä tai ei. En pane ajatuksia mieleesi.
Kertokaa herra Dasseyn käytöksestä...
ETSIVÄ MARINETTEN PIIRIKUNTA
...haastatellessanne häntä.
Haastattelen monia ihmisiä. Herra Dasseyn käytös oli erilaista.
Mitä tuli yksityiskohtiin Teresa Halbachista, Steven Averystä -
ja päivän tapahtumista, hän oli aivan ilmeetön ja liikkumaton.
Olen oppinut vuosien kokemuksesta ihmisten kanssa, että se kuvastaa -
sisäistä kamppailua, konfliktia. Hän salaili jotain.
Haastattelu ei olisi ohi 10 minuutissa.
Oli jotain muutakin.
BRENDANIN ASIANAJAJA
Etsivä, olette varmasti samaa mieltä kanssani siitä,
ettei teillä ole tutkintoa -
eikä koulutusta arvioida tiettyjen ihmisten reaktioita.
Onko reilua sanoa niin? Ette ole psykologi.
-En ole. Pitää paikkansa. -Hyvä on.
Ettekä ainakaan lapsipsykologi.
En ole lapsipsykologi.
Olitteko tavannut tämän nuorukaisen aiemmin?
-En. -Ette tiennyt, miten hän käyttäytyi -
esimerkiksi opettajan seurassa.
-En. -Ette tiennyt, miten hän -
käyttäytyi itsenne kaltaisen auktoriteetin seurassa.
-En ennen keskusteluamme. -Hyvä on.
Ette tiennyt, oliko kyseessä -
tavanomainen teini -
vai teini, jolla on rajoitteita. Voiko sanoa niin?
-Kyllä. -Hyvä on.
Myönnätte, ettei raportissanne mainita lainkaan hänen käytöstään.
Ei.
Teidän on siis luotettava muistiinne -
-kuvaillessanne hänen käytöstään. -Niin.
-Siitä on siis noin 16 kuukautta. -Kyllä.
Hän tekee mielestäni loistotyötä.
TOINEN JOHTAVA TUTKIJA CALUMET
Jos muistellaan päivämäärää 20. helmikuuta 2006,
oliko teillä tutkijoilla suunnitelmia...
ERIKOISSYYTTÄJÄ WISCONSIN
...puhua muille Averyn perheen jäsenille?
Tutkimuksen tarkkuuden varmistamiseksi meidän piti haastatella kaikkia,
-jotka kävivät tai asuivat siellä. -Selvä.
Ketä haastattelitte ensin uudelleen?
Muistaakseni Kaylaa.
Kayla on Stevenin veljentytär ja Brendanin serkku.
Hän oli silloin 14-vuotias.
KAYLA AVERYN HAASTATTELU
Haastattelu alkoi Steve Averystä, ja Kayla kertoi suhteestaan Steve Averyyn.
Aivan haastattelun lopussa -
Kayla sanoi yhtäkkiä,
että hänellä oli Brendan-niminen serkku,
joka oli hiljattain "käyttäytynyt oudosti".
Brendan itki usein hillittömästi.
Hän kertoi Brendanin myös laihtuneen noin 20 kiloa.
Mitä päätitte tehdä kuultuanne sen?
Meidän piti puhua Brendanille uudelleen.
-Milloin puhuitte Brendanille? -27. helmikuuta 2006.
MISHICOTIN KOULU
Minä ja agentti Fassbender kävimme Mishicotin koulussa -
ja tapasimme herra Dasseyn siellä.
Brendan, tiedämme, että halloweenina -
olit hänen luonaan ja autoit häntä sytyttämään nuotion.
Mitä näit tulessa?
Oksia, kaapin ja renkaita.
Näitkö ruumiinosia?
Näin roskasäkkejä.
Mark ja minä olemme poliiseja.
Mutta en ole juuri nyt poliisi.
Olen isä, jolla on sinunikäisesi lapsi.
Haluaisin kovasti halata sinua,
sillä sinuun koskee.
Uskon sinun nähneen jotain tulessa.
Kerro siitä.
Lupaan, etten hylkää sinua. Tuen sinua.
Polttokuoppa oli tämän pöydän kokoinen.
On vaikea uskoa, että jos siellä oli ruumis,
et nähnyt mitään. Kättä, jalkaa, päätä, tukkaa, jotain.
Näit ruumiinosia. Kerro, mitä näit.
-Voit kertoa meille. -Voit kertoa, mitä näit.
Varpaat.
Haastattelun jälkeen otimme yhteyttä piirisyyttäjä Kratziin -
kertoaksemme kuulemastamme.
Herra Kratz pyysi meitä painamaan haastattelun mieleemme paremmin,
joten järjestimme ajan Two Riversin poliisille...
27. HELMIKUUTA 2006 WIEGERT JA FASSBENDER
...missä haastattelu videoitaisiin.
Missä vastaajan äiti, Barb Janda, oli?
Puhuimme Barbin kanssa -
ja sanoimme, että hänellä oli oikeus tulla haastatteluun.
Hän kieltäytyi.
Hän odotti ulkopuolella,
kun teimme haastattelun.
Hyvä on.
Niiden kahden haastattelun jälkeen -
pidittekö häntä epäiltynä?
Brendan oli sanonut ensimmäistä kertaa olleensa rikospaikalla -
nuotion äärellä.
Ajattelin silloin hänen vain nähneen -
jotain kamalaa.
Hän sanoi nähneensä ruumiinosia tulessa.
Näin varpaat
Pidimme häntä silminnäkijänä.
(lausunnonantajan allekirjoitus)
Aiemmin kuulimme erikoisagentti Fassbenderilta,
että vastaaja ja hänen äitinsä -
järjestettiin yöksi Fox Hills -hotelliin Mishicotiin.
Miten se järjestely toteutui?
Lainvalvojille turvallisuus on aina tärkeintä.
Meidän työtämme on suojella ihmisiä.
Hän oli kertonut meille tietoja, joiden ansiosta muut Averyn tontilla asuvat -
saattoivat jollain lailla liittyä asiaan.
Olimme huolissamme Brendanista ja siitä, että joku voisi yrittää satuttaa häntä.
Varmistaaksemme turvallisuuden -
meidän piti viedä hänet muualle yöksi.
Tuntuiko teistä, että vastaaja -
oli kertonut kaiken tietämänsä?
Minusta tuntui, että ei.
Hän tiesi enemmän, sillä aina puhuessamme hänelle hän kertoi hieman lisää.
Järjestittekö uuden haastattelun?
Kyllä. Se oli 1. maaliskuuta.
1. MAALISKUUTA 2006 KUULUSTELU
Otimme taas yhteyttä Brendanin äitiin ja sanoimme, että halusimme viedä Brendanin -
Manitowocin seriffintoimistoon ja videoida kuulustelun -
saadaksemme tietää, mitä muuta hän tiesi tai oli ehkä nähnyt.
Hän tiesi selvästi enemmän kuin kertoi.
Haluan vain kerrata tämän.
Muistathan oikeutesi, jotka luin?
-Joo. -Haluatko yhä puhua meille?
-Joo. -Okei. Halusin vain varmistaa asian.
Brendan, sinun pitää rentoutua.
Osavaltio esittää ensimmäiset 3 tuntia ja 24 minuuttia -
maaliskuun 1. päivän videoinnista jurylle.
-Brendan? Ole hyvä. -Kiitos.
Eipä kestä.
Arvoisa tuomari, olemme sopineet, että loput keskustelusta -
ei sisällä vastaajan olennaista kuulustelua,
ja sovimme pysäyttävämme nauhan tähän.
-Puolustus, pitääkö se paikkansa? -Pitää, arvoisa tuomari.
Hyvä on.
Valamiehistö ei näe nauhoituksesta viimeistä tuntia ja 38 minuuttia,
joiden aikana Brendan kertoo äidilleen,
että tutkijat "pääsivät hänen päänsä sisään".
Tämän päivän videonauhat osoittavat...
POISTUNUT AVERYN VALAMIES
-Hän ei... -...että poliisi painosti häntä -
saadakseen tarinan.
-Se on henkilökohtaista. -Se vaikuttaa siltä.
Hän sanoi lukuisia kertoja, ettei ollut tehnyt mitään sen tytön kanssa.
-Ettei hän harrastanut seksiä. -DNA-todisteita ei ole.
DNA-todisteet eivät osoita Brendanin olleen siellä,
eikä Stevenin asuntovanusta löydetty Teresan DNA:ta.
-Aivan. -DNA-todisteita ei ole.
Se oli minulle tärkein juttu.
Jos se tapahtui, kuten Brendan sanoi,
siellä olisi DNA-todisteita. Verta, jotain.
Hän oli kuin Mark Wiegert aitiossa.
Hän sanoi, että kieltäydyin kuulemasta Brendanin haastattelua.
Halusin sinne. He eivät päästäneet minua.
Hänkin valehtelee todistajanaitiossa.
Tiedättekö, miten monta kertaa -
te tai agentti Fassbender maaliskuun 1. päivänä -
videolla, jonka me kaikki näimme,
vihjaisitte tai sanoitte Brendanille suoraan, että hän valehteli?
En tiedä.
Yllätyttekö kuullessanne, että yli 75 kertaa -
haastattelun aikana joko te tai Fassbender -
sanotte hänelle jotain vihjailevaa tai toteatte suoraan -
hänen valehtelevan?
Sanoimme useita kertoja, ettemme uskoneet hänen kertomaansa. Kyllä.
Tiedättekö, miten monta kertaa sen jälkeen,
kun sanoitte häntä valehtelijaksi,
-hän muutti vastaustaan? -En tiedä, miten monta kertaa.
Katsokaa keskimmäistä kappaletta.
"Fassbender rohkaisee Brendania sanomaan asioita,
jotka voivat saattaa Brendanin huonoon valoon,
jotta häntä uskottaisiin."
Hän käskee Brendania "kertomaan kaiken lisäämättä mitään".
Mutta itse asiassa hänelle sanottiin: "Se voi saattaa sinut huonoon valoon -
tai näyttää, että osallistuit enemmän.
On vaikeaa, mutta etujen mukaista sanoa:
'Emme epäile, ettetkö puhuisi totta.'"
Niin. Muurien purkamista.
Mutta eikö se rohkaise häntä sanomaan jotain,
-olipa se totta tai ei? -Ei...
Joku auktoriteettiasemassa sanoi hänelle:
"Jos sanot jotain, mikä ei auta sinua, saatamme uskoa sinua."
En luonnehtisi sitä niin.
Poliisille itse asiassa opetetaan...
BRENDANIN ASIANAJAJAT
...se kuulustelutekniikka.
Heidät opetetaan saamaan tunnustuksia,
ei ehkä saamaan totuutta.
Poliisi pitää sitä samana asiana. Tunnustus ja totuus ovat sama asia.
Mutta ne eivät ole. Totuus on se, mitä tapahtui.
Tunnustus ei välttämättä ole.
Syytitte häntä haastattelun aikana -
Teresan ampumisesta. Niinkö?
Kyllä. Hän ei myöntänyt sitä kertaakaan.
Totuus on,
että ette tiedä, tapahtuiko niin vai ei.
-Ampuiko hän Teresaa? -Aivan.
Tiedän hänen olleen paikalla.
-Mutta vetikö hän liipaisimesta... -Keskeytän hetkeksi.
Tiedätte hänen olleen siellä, koska hän sanoi niin.
Ja todisteiden takia.
No...
Kahleissa, luodeissa, lapioissa, istuimessa,
missään todistuskappaleessa -
ei ole sormenjälkiä, DNA:ta,
mitään tieteellistä todistetta, joka yhdistää Brendan Dasseyn -
Teresa Halbachiin. Onko se totta?
On. Heillä oli viisi päivää aikaa siivota.
Tutkija Wiegert teki erinomaista työtä.
Olemme kehuneet poliisia koko ajan.
TERESAN VELI
Rakastamme poliisia. Toinen perhe selvästikään ei.
Mutta olemme heille kiitollisuudenvelassa työstä, jota he -
ovat tehneet meille ja Teresalle.
Hän ei ole koskaan aiemmin ollut pulassa.
Hän on ollut hyvä poika.
Koulukin haluaa hänet takaisin.
Poikani sanoo aina, että syy on Markissa.
Ja häntä minä syytän.
ETSIVÄ TOINEN TUTKIJA
Haastattelitteko uudelleen Kayla Averya?
Kyllä, pian Brendanin pidätyksen jälkeen.
HELMIKUU
20. PÄIVÄ KAYLA AVERYA HAASTATELLAAN
Uskoakseni 7. marraskuuta 2006.
7. PÄIVÄ UUSI HAASTATTELU
Kayla kertoi meille kaikenlaista.
Hän viittasi Brendanin kertoneen Kaylalle -
hakeneensa postin ja menneensä -
Steven Averyn asunnolle.
Mentyään sisään -
hän näki Teresa Halbachin sidottuna Steve Averyn makuuhuoneessa.
Kayla kertoi Brendanin kuvailleen nähneensä ruumiinosia -
myöhemmin sinä iltana -
nuotiossa Steve Averyn asunnon takana.
Hyvää huomenta.
BRENDANIN SERKKU
-Minkä ikäinen olet, Kayla? -15.
Mitä sukua olet Brendanille?
Olemme serkut.
Isäni on Barbaran veli, ja Brendan on Barbaran poika.
Hyvä on.
Haluan, että muistelet joulukuuta 2005.
Puhuitko Brendanin kanssa Teresa Halbachista?
-Tavallaan. -Vai niin.
Voitko kertoa, mitä juttelitte?
No...
Se ei ollut joulukuuta vaan marraskuuta.
Kerro siitä.
Meillä oli marraskuussa synttärijuhlat.
Hän istui käytävällä. Vain istui siinä.
Yksi ystävistäni katsoi ulos ovesta ja näki hänen itkevän.
Menin kysymään, mikä oli hätänä.
-Hän vain kohautti olkapäitään. -Vai niin. Mitä kysyit sitten?
Kysyin, johtuiko se Stevenin jutusta.
Hän kohautti olkapäitään.
Sanoin, että hän voi puhua minulle, ja menin takaisin huoneeseeni.
Kerro keskustelusta, jonka kävit Brendanin kanssa Stevenistä.
Emme puhuneet siitä.
Etkö kertonut koulusi ohjaajille, että puhuit Brendanille?
-Joo. -Niin.
Kerroit myös tutkija Wiegertille ja tutkija Fassbenderille -
siitä keskustelusta, etkö vain?
Noille kahdelle miehelle. Tunnistatko heidät?
-Kyllä. -Hyvä on.
Kerroit heille puhuneesi Brendanin kanssa nuotiosta ja siitä, mitä nuotiossa oli.
Kerro siitä.
En muista.
Kayla, annoitko poliiseille lausunnon?
-Joo. -Hyvä.
Kayla, näytän sinulle tämän -
todistuskappaleen 163. Voitko pidellä sitä?
Hyvä on. Menen paikalleni ja jatkan kyselyä.
Onko se lausuntosi tutkijoille Fassbender ja Wiegert?
-On. -Hyvä on.
Auttaako sen lukeminen sinua muistamaan?
-Auttaa. -Hyvä on.
Mitä Brendan kertoi sinulle nuotiosta?
Vedä mikrofonia lähemmäs, jotta kuulemme sinut.
Hän ei kertonut mitään. Minä...
Keksin lausunnon. Olen pahoillani.
Vai niin. Mitä keksit?
Sano, mitä keksit.
Että hän oli nähnyt ruumiinosia. En minä... Hän ei nähnyt...
Hän ei kertonut sellaista,
nähneensä Teresan ruumista tai muuta.
Hyvä on.
Kerroit poliiseille eri keskustelussa,
että Brendan oli nähnyt Teresan elossa Stevenin asuntovaunussa sidottuna tuoliin.
-Niin, mutta se ei ole totta. -Selvä.
Keksitkö tarinan, jotta Brendan joutuisi pulaan?
En oikeastaan. Olin hämilläni kaikesta.
Ei muuta kysyttävää.
Olitko kuullut uutisissa Teresa Halbachin tapauksesta?
-Kyllä. -Siitä ei voinut olla kuulematta.
Niin.
MARRASKUUN 10. 2005
Eilen julkaistiin ikäviä yksityiskohtia.
Averyn tontilta löytyi aikuisen naisen luita ja hampaita.
Tutkijat löysivät Averyn tontilta luita ja hampaita.
5 PÄIVÄÄ ENNEN KAYLAN LAUSUNTOA
Brendan Dasseyn lausunnon mukaan hän tuli kotiin ja vei Steven Averylle postin.
Dassey kertoi, että hänen setänsä Steven -
oli kahlinnut Teresa Halbachin sänkyynsä alastomana.
He jatkoivat hänen kiduttamistaan ja kuristamistaan käsin.
Tutkijoiden mukaan he polttivat ruumiin polttokuopassa,
heittivät vuodevaatteet tuleen -
ja vetivät jotkin ruumiinosista läheiseen soramonttuun.
Tiesitkö polttokuopasta Stevenin autotallin takana?
-Olin kuullut siitä uutisista. -Lukenut?
-Kyllä. -Luitko, että tutkijat löysivät -
-polttokuopasta ruumiinosia? -Kyllä.
Kun sinua jututettiin, kysyivätkö he sinulta polttokuopasta ja ruumiinosista?
-Kyllä. -Vai niin.
Kun kerroit heille ruumiinosista,
oliko se vastaus heidän kysymykseensä?
Oli.
Onko perheellä jokin salainen sopimus,
jonka mukaan he kaunistelevat tarinoita?
Uskon niin. Hän yrittää vain suojella perheenjäsentään,
kuten useimmat perheet tekisivät.
Mutta asian vakavuus... Jos hän suojelee Brendania -
salaamalla asioita todistajanaitiossa,
se on vakava asia.
Olen samaa mieltä.
Hänen pitäisi kertoa, mitä hän tietää, mutta hän ei kerro.
Hän päätti tarkoituksellisesti valehdella.
Se oli hänen valintansa, ja uskon valamiesten huomanneen sen.
Emme voi tehdä asialle enää mitään.
Brendan luultavasti todistaa.
Jos hän päättää viime hetkellä olla todistamatta, se on hänen valintansa.
Mutta emme tiedä, miten Brendan pärjää ristikuulustelussa.
Hän saattaa vetäytyä kuoreensa.
Hän ei ehkä edes vastaa kysymyksiin, joten se voi olla mielenkiintoista.
Luulen, että...
Brendan ei mielestäni ole jutun avain.
Se, jonka näemme salissa joka päivä -
tuijottamassa sormiaan,
on Brendan. Hän ei esitä mitään.
Brendan on todella sellainen.
Kuten sanoin, hän ei ole sivistynyt. Hän ei esitä mitään muuta.
Nosta oikea kätesi.
Vannotko, että oikeudelle antamasi todistajanlausunto -
on koko totuus mitään muuttamatta ja mitään lisäämättä?
-Vannon. -Ole hyvä ja istu.
Kerro nimesi ja tavaa sukunimesi.
Brendan Dassey. D-a-s-s-e-y.
-Huomenta, Brendan. -Huomenta.
-Miten vanha olet, Brendan? -17.
Missä asuit 31. lokakuuta 2005?
-Äitini luona. -Keitä sillä alueella asui?
Minä ja perheeni,
-Steven, Chuckie, mummini ja vaarini. -Selvä.
Kun sanoit Steven, tarkoitatko setääsi?
-Kyllä. -Missä hän asui -
-suhteessa teidän taloonne? -Naapurissa.
-Miten kaukana talostanne? -Muutaman sadan...
Parin kolmensadan metrin päässä.
Tarkoitatko metriä vai jalkaa? Tiedätkö niiden eron?
-En oikein. -Okei.
Oliko hänen talonsa kauempana kuin jalkapallokentän mitta?
-Ei. -Siis alle jalkapallokentän mitan.
Kyllä.
Oliko 31. lokakuuta 2005 sinulle tavallinen päivä?
Oli.
-Menitkö suoraan kotiin koulubussilta? -Menin.
Mitä teit mentyäsi kotiin?
Pelasin videopelejä.
Mitä teit pelattuasi niitä?
Söin jotain. Ruokaa.
Mitä Blaine teki?
Hän oli keittiössä duffelikassinsa kanssa.
-Oliko hän lähdössä jonnekin? -Oli.
-Minne? -Karkkikierrokselle.
Mitä teit, kun olitte syöneet?
Menin äitini huoneeseen, ja puhuimme.
Kysyin häneltä...
Hän sanoi lähtevänsä Scottin kanssa sairaalaan Scottin äidin luo.
-Mitä teit äitisi lähdettyä? -Katselin telkkaria.
Miten kauan?
Kello 18 asti, kun sain puhelun.
-Kuka soitti? -Blainen pomo.
Oletko varma siitä, että kello oli 18?
-Olen. -Miksi olet niin varma?
Koska hän soitti äitini lähdettyä.
-Hän soitti 17.30 jälkeen. -Niin.
Hyvä on.
Mitä teit sitten?
Katsoin telkkaria, kunnes sain toisen puhelun seitsemältä.
-Kuka soitti sinulle seitsemältä? -Steven.
Miksi Steven soitti?
Hän kysyi, halusinko nähdä nuotion.
Mitä teit mentyäsi nuotion luo?
Hän sanoi haluavansa siivota pihaa,
joten ajelimme golfautolla ja poimimme tavaroita.
Millaisia tavaroita?
Puuta, renkaita, vanhan kaapin ja autonistuimen.
Olivatko ne tavarat vain pihalla?
-Olivat. -Heitittekö ne tuleen?
-Jotkin. -Mitä teitte lopuille?
Pinosimme ne nuotion viereen.
Katselit siis nuotiota hetken aikaa.
-Kyllä. -Mitä te teitte?
Muistan Stevenin puhuneen puhelusta,
jonka hän oli saanut Jodilta.
Tullessasi kotiin oliko siellä muita?
Ei.
Puhuitko äidillesi lainkaan?
-Joo. -Millä tavalla?
Hän soitti lankapuhelimeen.
Mihin aikaan menit nukkumaan?
Puhuttuani äitini kanssa.
31. lokakuuta 2005 jälkeen -
laihduitko sinä?
-Kyllä. -Paljonko?
2,5 - 5 kiloa.
Teitkö sen tarkoituksella?
-En. -Etkö yrittänyt laihduttaa?
-No, yritinhän minä. -Vai niin.
-Miksi yritit laihduttaa? -Koska minua haukuttiin lihavaksi.
Uskoin ekan tyttöystäväni jättäneen minut,
koska olin lihava.
-Siis ensimmäinen koskaan? -Joo.
Hyvä on.
-Olitko nähnyt Teresa Halbachia ennen? -En.
-Tiedät hänen nimensä. -Kyllä.
Milloin muistat kuulleesi hänen nimensä tai nähneesi hänen kuvansa?
Kun hänet ilmoitettiin kadonneeksi.
Miten kuulit hänen kadonneen?
Äitini soitti ja käski katsoa uutiset.
-Katsoit siis televisiota. -Kyllä.
Ei muuta kysyttävää, tuomari.
On hirveä nähdä hänet kahleissa.
BRENDANIN ISÄ
Tiedän, millainen poika hän on.
Olen iloinen siitä, että tapaan hänet.
Hän on siitä kiitollinen.
Tiedän, sillä näen sen hänen silmistään.
Hän näki unta, että meni aitioon ja hänen ollessaan todistamassa -
joku tuli sinne mustassa kaavussa, nosti sen ylös,
ja se oli Teresa elossa. Kaikki oli vitsiä.
Herra Dassey, näytän sinulle jotain -
-ja haluan esittää pari kysymystä. -Se sopii.
Voinko kysyä, miksi menit sinne?
-En tiedä. -Mikset soittanut hätänumeroon?
Tai kertonut minulle viideltä, kun tulin kotiin?
15. TOUKOKUUTA 2006
Pelkäsitkö häntä?
Joo. Hän vain...
-Sinulla on minuutti aikaa. -Mitä?
-Hän on minua vahvempi. -Olisitpa tullut kertomaan minulle.
Luulin, että joutuisin vankilaan.
-Et olisi joutunut. -Olisinpa, sillä tiesin.
Ei sinulle olisi käynyt kuinkaan, Brendan.
Olisit ollut enemmänkin sankari. Hän olisi ehkä yhä elossa.
-Niinkö? -Niin.
Näitkö sen jutun telkkarissa, kun alligaattori söi tytön?
-Joo. -Joo.
Sinun olisi pitänyt tehdä vain niin,
sillä olisin pannut sinut autoon ja olisimme lähteneet.
Mikset kertonut äidillesi kello 17, mitä olit nähnyt?
Koska niin ei tapahtunut.
Elikö Teresa Halbach kello 17?
Hän ei ollut siellä samaan aikaan kuin minä.
Ei ollut missä?
En nähnyt häntä siellä.
Mutta kerroit poliiseille olleesi siellä ja nähneesi Teresan elossa.
Niin.
Että hän oli elossa.
Mutta niin ei tapahtunut.
-Keksitkö sen? -Keksin.
Satuitko tietämään Teresan sanat?
En.
Mistä tiedät, mitä hän sanoi?
-Keksin sen. -Keksitkö sen?
Keksin.
-Keksitkö, että raiskasit hänet? -Keksin.
Keksitkö, että hän pyysi sinua olemaan tekemättä niin?
-Keksin. -Tekemään oikein?
Niin.
-Ja kieltämään setääsi tekemästä niin? -Joo.
-Keksitkö sen kaiken? -Joo.
Herra Dassey, etkö kertonut äidillesi puhelimessa 13. toukokuuta -
menneesi Steven-sedällesi tultuasi koulusta,
-ennen kuin äitisi tuli kotiin? -Kerroin.
15. toukokuuta hän kysyi sinulta, miksi et kertonut hänelle.
-Miksi et kertonut? -Koska niin ei tapahtunut.
Mikset kertonut hänelle menneesi sinne?
En tiedä.
-Valehtelitko äidillesikin? -Kyllä.
-Ja valehtelit poliisille. -Kyllä.
-Valehteletko tänään? -En.
Miten pystyit kertomaan poliisille niin paljon yksityiskohtia siitä,
mitä Teresalle tapahtui, jos et ollut siellä?
En tiedä.
Miten niin et tiedä?
Saatoin keksiä sen kirjoista.
-Kirjoistako? -Niin.
Missä lukemassasi kirjassa -
on ollut tarina -
naisesta, joka kahlitaan sänkyyn,
raiskataan, puukotetaan,
ja jonka ruumis heitetään tuleen?
Mikä kirja se on?
-Sen nimi taitaa olla Kuoleman syleily. -Vai niin. Kuka kirjoitti kirjan?
En muista kirjailijan nimeä.
Katsohan todistuskappaletta 208.
Niin?
-Piirsitkö sinä tuon? -Piirsin.
Tämä on näkemyksesi Teresa Halbachista kahlittuna sänkyyn.
En ymmärrä.
Onko tämä näkemyksesi?
Näyttikö hän tuolta -
nähdessäsi hänet Steven-setäsi luona?
En nähnyt sitä.
Keksitkö senkin?
Kuten sanoin, sain sen kirjasta.
Todistuskappale 210. Piirsitkö sinä tämänkin?
-Piirsin. -Tämä on näkemyksesi Teresasta nuotiossa.
Niin.
-Keksitkö senkin? -Keksin.
Kerroit poliiseille 27. helmikuuta nähneesi ruumiinosia.
-Niin. -Hyvä on.
Kerroit Kayla-serkullesi joulukuussa nähneesi ruumiinosia.
-En. -Etkö? Keksikö hän sen?
-Kyllä. -Vai niin.
Miten sinä ja Kayla päädyitte sanomaan,
että nuotiossa oli ruumiinosia, ellette olleet puhuneet siitä?
Hän saattoi kuulla sen uutisista.
Mistä uutisista?
En tiedä.
Missä uutisissa kerrottiin ruumiinosista nuotiossa?
En tiedä, mutta kuulin, että sieltä löytyi luita.
Miltä sinusta tuntuu tänään tämän asian suhteen?
Haluan vain kotiin.
Tuntuuko sinusta vain siltä, että haluat kotiin?
-Ja minua pelottaa. -Hyvä on.
Oletko pahoillasi Teresan puolesta?
Kaikki ovat pahoillaan siitä, että he ovat menettäneet jonkun.
Miltä sinusta tuntuu?
Olen pahoillani heidän puolestaan.
Miksi?
Tiedän, miltä tuntuu menettää läheinen.
Sanot siis, että et ollut osallinen -
-Teresa Halbachin kuolemaan? -Sanon.
Hyvä on.
Miksi sanoit poliiseille, että olit?
En tiedä.
-Siinä kaikki. -Ohjaan uudelleen.
Minkä osan keksit?
Ne jutut, joita ei tapahtunut, ovat niitä juttuja, jotka keksin.
Ja mitkä jutut eivät tapahtuneet?
Se, että menin sinne ennen viittä.
Että autoin häntä tappamaan ja raiskaamaan Teresan ja muuta.
Miksi valamiehistön pitäisi uskoa sinua?
Koska en todellakaan tehnyt sitä.
Poliisien sanoessa sinulle: "Tämä ei ole sinun syytäsi",
miltä se kommentti tai kysymys sai sinut tuntemaan olosi?
Että minä en...
Että minua ei vietäisi pois perheeni luota vankilaan.
-Huolimatta siitä, mitä sanoit. -Joo.
Ei muuta, tuomari.
Mietin, kertoisiko hän totuuden. En odottanut sitä.
Toivoin hänen lipsahtavan hieman.
En tiedä. Oli -
outo nähdä hänet siellä.
Jos hänellä ei ollut vastausta johonkin kysymykseen,
hän sanoi: "En tiedä." Hän ei viitannut ohjailtuihin vastauksiin.
Hän sanoi, ettei tiennyt, miksi vastasi tietyllä tavalla.
Tuntuu hölmöltä olla täällä, kun meillä on tunnustus nauhalla.
Kuulette argumentin hyvästä tekniikasta.
LOPPULAUSUNNOT
Se pitää ehkä paikkansa, kun kyseessä on tavallinen, normaali,
älykäs ihminen, tavallinen käytös ja muisti.
Mutta hän ei ole tavallinen nuorukainen.
Hän on kenties elänyt 16 vuotta,
mutta hän ei käyttäydy eikä ajattele sen mukaan.
Eikö ole hallituksen velvollisuus -
esittäessään tällaisia syytöksiä -
todistaa perusteellisen varmasti,
että todisteet, joihin he pyytävät teidän turvautuvan, ovat uskottavia?
Älkää tuomitko häntä siksi, että rikos oli kamala.
Älkää tuomitko häntä, koska hän ei voinut valita vanhempiaan.
Älkää tuomitko häntä, sillä hän ei tiedä -
ja on kertonut sen rehellisesti.
Olemme täällä yhdestä syystä. Siitä ei ole ongelmia eikä epäilyksiä.
Olemme täällä, koska vastaajalla on perustuslaillinen oikeus -
antaa meidän todistaa hänet syylliseksi.
Siksi olemme täällä, ja sen me olemme tehneet.
Jos olisitte itse 16-vuotiaita -
tällaisessa tilanteessa,
mitkä olisivat ikävimpiä mielikuvia,
jos ne olisi todella kokenut?
Ne olisivat kuvia sidotusta naisesta, ruumiinosista tulessa -
ja verestä sementtilattialla.
Ne kuvat piirtyisivät mieleen.
Miksi kerron tämän teille? Sen takia hän tunnusti.
Hän ei voinut elää asian kanssa.
Ne alkoivat ilmentyä hänen puheissaan -
yhä enemmän, ensin hänen serkulleen, samanikäiselle nuorelle,
mitä seurasi kaikki se trauma sinä talvena.
Painonpudotus, itkut,
syntymäpäiväjuhlissa vetäytyminen. Hän itki, koska oli tolaltaan.
Ei se johtunut erosta tyttöystävän kanssa.
Hän ei voinut elää asian kanssa. Siksi hän tunnusti.
Syyttömät eivät tunnusta.
Vastaaja tunnusti, koska hän oli syyllinen ja teki sen.
Kun tuli nieli Teresan elottoman ruumiin,
vastaajan oletettu syyttömyys -
paloi myös poroksi hänen omien seksuaalisten halujensa takia.
Hän halusi tietää, millaista se olisi.
Täällä on vain yksi tuomio, ja se on syyllinen.
Pyydämme teitä tuomitsemaan niin. Antakaa Teresalle oikeus.
Kiitos.
Valamiehistön jäsenet, teitä ei saa horjuttaa sympatia,
ennakkoluulo eikä intohimo.
Keskustelkaa huolellisesti todistusaineistosta.
Pitäkää velvollisuutenne mielessänne -
ja antakaa kunniallisina kansalaisina oikeudenmukainen tuomio.
Tuomion pitää olla yksimielinen.
On kyse siitä, uskooko valamiehistö tunnustuksen nauhalla -
vai Brendan Dasseyn sanat,
että hän keksi nauhoitetun tunnustuksen.
-Kumpaa uskoa? -Aivan, Shelby.
Yhdeksän päivän lausuntojen ja todisteiden jälkeen -
juttu on valamiehistön käsissä. He ovat neuvotelleet vasta 30 minuuttia.
Emme tiedä, miten kauan heiltä kestää päästä yksimielisyyteen.
Tuomari antoi heille jutun, ei neuvoja -
neuvottelujen pituudesta.
Saamme istua ja odottaa,
kunnes kuulemme heistä, eli A: heillä on päätös tai B: he haluavat pitää tauon,
mennä kotiin ja jatkaa aamulla.
MANITOWOCIN VANKILA
FOX 11 UUTISET SUORA LÄHETYS
VALAMIEHISTÖN HUONE
Mikä tuo on?
-Tuomio... -Tuomio?
No niin!
Hei, Brendan. Miltä sinusta tuntuu? Jännittääkö?
Brendan.
Haluan muistuttaa kaikille läsnä oleville, että tämä on tuomioistuin.
Tuomioistuin ymmärtää tämän jutun tunnepitoisuuden -
ja tärkeyden kaikille osapuolille.
Mutta äänekkäitä mielen- ja tunteenilmaisuja ei sallita.
Rikkomukset johtavat oikeussalista poistamiseen.
Ensimmäinen syytös: "Me valamiehet tuomitsemme Brendan R. Dasseyn -
syylliseksi ensimmäisen asteen tappoon rikoksen osasyyllisenä."
Toinen syytös: "Me valamiehet tuomitsemme Brendan R. Dasseyn -
syylliseksi ruumiin silpomiseen rikoksen osasyyllisenä."
Kolmas syytös: "Me valamiehet tuomitsemme Brendan R. Dasseyn -
syylliseksi toisen asteen seksuaaliseen väkivaltaan -
rikoksen osasyyllisenä 31. lokakuuta 2005."
-Ei. -Miksi ei?
-Koska lapseni sai elinkautisen. -Oliko se Stevenin syytä?
-Saitko sen? -Sain.
Hävisimme!
Lopettakaa!
Mitä helvettiä? Häipykää täältä!
Perhana! Antakaa naisen olla rauhassa.
Olette tietämättömiä kusipäitä.
Jättäkää hänet rauhaan!
Tämä nainen... Painukaa helvettiin!
Kunnioitatte Halbacheja mutta ette häntä.
Mikä helvetti teitä vaivaa?
Haluatteko minun sanovan jotain?
Halbachit järjestivät tämän! Tiedän sen!
Tiedättehän...
STEVENIN PUOLUSTUSASIANAJAJA
En voi uskoa Brendan Dasseyn tehneen kaiken sen, mistä hänet tuomittiin.
En voi kuvitella hänen tekevän sellaista enkä usko, että hän teki niin.
Hän on 17-vuotias poika, joka on menettänyt elämänsä.
Kirjaimellisesti.
Hän menetti kaiken elämisen arvoisen,
kaiken, mitä hänellä oli edessään.
Jälleen kerran sen aiheuttaneet voimat...
Ymmärrän niitä enkä usko, että tämä johtui pahuudesta.
Ne ovat vain ilmaisuja tavallisesta ihmisen epäonnistumisesta.
Mutta seuraukset -
ovat surulliset ja kamalat.
Rakastan teitä ja tiedän, että olette syyttömiä.
1. KESÄKUUTA 2007 STEVENIN TUOMIOKUULEMINEN
Tykkään halauksista.
Tykkään naurattaa ihmisiä.
Tykkään nauraa.
Tykkään -
sisaristani, äidistäni, tietysti koko perheestäni.
En vihaa ketään.
Tykkään monista ihmisistä. Tunnen, että minua rakastetaan.
Mike Halbach, Teresan pikkuveli.
Arvoisa tuomari Willis,
perheeni ja minä emme olisi koskaan halunneet olla tällaisessa tilanteessa.
Emme valinneet tuntea murhetta ja surua.
Mutta Steven Avery valitsi sisareni Teresan.
Hän ajatteli vain itseään.
Hän päätti päättää Teresan elämän.
Hän päätti sulkea synnit sisälleen ja syyttää kaikkia muita.
Hän päätti olla asettumatta vastuuseen teostaan, pyytää anteeksi -
ja pakotti 12-päisen valamiehistön tuomitsemaan hänet.
He tekivät sen ja ovat siten asettaneet teidät tähän asemaan.
Jumala johdatti Teresan elämää, joten antakaa Hänen johtaa teitäkin.
Valinta on teidän.
Pyydän teitä tuomitsemaan Steven Averyn elinkautiseen ilman ehdonalaista. Kiitos.
Herra Avery, teillä on oikeus puhua, jos haluatte.
Arvoisa tuomari. Olen pahoillani Halbachin perheen puolesta.
Teresa Halbachin perheen,
tuskan, jota he käyvät läpi,
vihan, jota he tuntevat.
Mikään ei tuo häntä takaisin.
Ja minun perheeni puolesta, mitä he kokevat,
ja kaikkien ystävien puolesta yhteisössä.
Se satuttaa kaikkia.
Mitä minuun tulee, en tappanut Teresa Halbachia.
Olen syytön kaikkeen.
Todistan sen myöhemmin.
Jatkan siitä. Ei muuta. Kiitos.
TUOMARI
Herra Avery, oikeus on ihmeissään,
koska valmistellessani tätä päivää ymmärsin,
että asetatte läheisenne jatkuvasti suureen vaaraan,
enkä tarkoita vain murhaa -
vaan sen ajoitusta elämässänne.
Mitä hyvänsä rikoksia teitte ennen,
tämän murhan tapahtuessa elämänne -
oli kääntymässä parempaan suuntaan.
Vaikka saitte kansan sympatian puolellenne -
ja teillä oli mahdollisuus rahalliseen korvaukseen,
teitte kamalan rikoksen, jonka vuoksi olette täällä tänään tuomittavana.
Mitä tulee siihen, että olette vaaraksi yhteiskunnalle,
todisteet pakottavat minut toteamaan,
että olette todennäköisesti vaarallisin ihminen,
joka on astunut tähän oikeussaliin.
Asianajajanne on esittänyt kaunopuheisesti,
että oikeuden pitäisi mahdollistaa vapauttamisenne jossain vaiheessa.
Mutta mikään elämässänne ei viittaa siihen, että yhteiskunta -
olisi koskaan turvassa käytökseltänne.
Minua ihmetyttää sekin, että vanhetessanne -
rikostenne laatu on vakavoitunut.
Teitte tämän rikoksen 43-vuotiaana.
Mitä rikostenne kehityssuuntaan tulee,
yhteiskunnalla on laillinen oikeus olla huolissaan -
vakavasta riskistä, että toistaisitte rikoksenne -
ja syyllistyisitte vakaviin rikoksiin, jos teidät vapautettaisiin vankilasta.
1. kesäkuuta 2007 tuomari Willis tuomitsi Stevenin elinkautiseen -
ilman varhaisen vapautuksen mahdollisuutta.
2. elokuuta 2007 tuomari Fox tuomitsi Brendanin elinkautiseen -
varhaisen vapautuksen mahdollisuudella vuonna 2048.
Pahimmat virheet rikosoikeusjärjestelmässämme -
ovat tarpeeton luottaminen poliisiin, syyttäjiin,
puolustusasianajajiin, tuomareihin ja valamiehiin,
että he päättävät oikein.
Että he yksinkertaisesti ovat oikeassa.
Se traaginen nöyryyden puute näkyy -
kaikissa, jotka ovat osallisia rikosoikeusjärjestelmäämme.
Me kaikki voimme sanoa, ettemme koskaan tee rikosta,
mutta emme voi taata, ettei meitä koskaan syytetä rikoksesta.
Jos niin tapahtuu,
onnea matkaan tässä rikosoikeusjärjestelmässä.